थांनाय इं 1996 आरो 1998 माइथायाव जानानै थांनाय हारिआरि दाङा-बाजिखौ नेवसिनानै दिनैनि सानखौ आदिबासिफोरा गोसोम सान महरै फालिबोदों। बेबायदि दिनैजों 25 बोसोर आबुङै फालिजानाय बे फोरबोखौ दिनैबो आदिबासिफोरा फालिया लासै थायाखै। गुबुन गुबुन ओनसोलनि आदिबासिफोरा फालिनाय बादिनो दिनै कक्राझार जिलानि गसाइगाव महखुमानि सिङाव थानाय हाब्रुबिलनि दुलाराइ आदिबासि फरायसा आफादनि मावखुलियावबो गिख्रंथाव कर’ना जिउसानि सरखारजों फोसावजानाय नेम खान्थिखौ फालिनायनि गेजेरजों ओनसोलनि माखासे आदिबासिफोरा फुंनिफ्रायनो आफादनि फिरफिलाखौ ससेल’ उरायहोनानै 15 मे सानखौ गोसोम सान महरै फालियो।